อเล็กซานเดอร์ อัลบอน

อเล็กซานเดอร์ อัลบอน อังศุสิงห์ (; เกิด 23 มีนาคม ค.ศ. 1996) เป็นนักแข่งรถชาวไทยและบริติช ปัจจุบันแข่งรถภายใต้ธงชาติไทยในการแข่งขันฟอร์มูลาวันให้แก่วิลเลียมส์

อัลบอนเกิดที่นครเวสต์มินสเตอร์ และเติบโตที่เทศมณฑลซัฟฟอล์ก โดยเขาเป็นบุตรของอดีตนักแข่งรถชาวอังกฤษ ไนเจล อัลบอน กับมารดาชาวไทย และเป็นหลานชายของ มาร์ก อัลบอน ผู้มีศักดิ์เป็นอาซึ่งเคยเป็นนักแข่งรถเช่นเดียวกัน อัลบอนเริ่มต้นอาชีพนักแข่งรถด้วยการแข่งรถคาร์ตที่ประสบความสำเร็จ จากผลงานชนะเลิศการแข่งขันรุ่นจูเนียร์ไดเรกไดรฟ์ในการแข่งรถคาร์ตชิงแชมป์ยุโรปและเวิลด์คัป ฤดูกาล 2010 เขาเลื่อนขึ้นสู่การแข่งขันฟอร์มูลาเยาวชนใน ค.ศ. 2012 และเข้าแข่งขันฟอร์มูลาเรอโนยูโรคัปตั้งแต่ฤดูกาล 2012 ถึง 2014 อัลบอนเลื่อนขึ้นสู่รายการเอฟไอเอฟอร์มูลาทรีชิงแชมป์ยุโรป ฤดูกาล 2015 ก่อนจะย้ายไปแข่งในรายการจีพีทรีซีรีส์โดยได้อันดับรองชนะเลิศรองจาก ชาร์ล เลอแกลร์ ในฤดูกาลเปิดตัวกับอาแอร์เต เขาเลื่อนขึ้นสู่รายการเอฟไอเอฟอร์มูลาทู ฤดูกาล 2017 และได้อันดับที่สามในการชิงแชมป์ของฤดูกาลถัดมากับเดอาแอมแอ็ส

อัลบอนเป็นสมาชิกเรดบูลจูเนียร์ทีมใน ค.ศ. 2012 และเซ็นสัญญากับโตโรรอสโซในการแข่งขันฟอร์มูลาวันฤดูกาล  โดยเข้าแข่งขันรายการแรกที่ออสเตรเลียนกรังด์ปรีซ์ หลังจากการแข่งขันสิบสองรายการ เขาได้เลื่อนขึ้นสู่ทีมหลักคือเรดบูลเรซซิง เพื่อแทนที่ ปีแยร์ กัสลี และจับคู่กับ มักซ์ แฟร์สตัปเปิน เขาได้อันดับบนโพเดียมครั้งแรกในฤดูกาล  ที่ทัสกันและบาห์เรนกรังด์ปรีซ์ ทำให้เขากลายเป็นนักขับสัญชาติไทยคนแรกที่ขึ้นโพเดียมในการแข่งขันฟอร์มูลาวัน อัลบอนถูกแทนที่โดย เซร์ฆิโอ เปเรซ ในฤดูกาล  โดยเขายังคงเป็นนักขับสำรองให้แก่เรดบูลเรซซิงและทีมรองที่ปรับภาพลักษณ์ใหม่เป็นอัลฟาทอรี เขาเข้าร่วมการแข่งขันด็อยท์เชอทูเรินวาเกินมาสเทิร์ส (เดเทเอ็ม) กับอัลฟาทอรีอาเอฟเฟกอร์เซ เคียงคู่กับ เลียม ลอว์สัน และกลายเป็นนักขับสัญชาติไทยคนแรกที่ชนะการแข่งขันเดเทเอ็ม โดยเขาชนะการแข่งขันรอบที่สองที่ฮ็อคเคินไฮม์ริง อัลบอนเซ็นสัญญากับวิลเลียมส์สำหรับฤดูกาล  เพื่อเข้ามาแทนที่ จอร์จ รัสเซลล์ และยุติความเกี่ยวข้องกับเรดบูลหลังจากขยายสัญญากับทีมใหม่เมื่อสิ้นสุดฤดูกาลแรก

จากสถิติล่าสุด ณ การแข่งขัน อัลบอนมีผลงานเป็นรอบเร็วที่สุดครั้ง และอันดับบนโพเดียมครั้งในการแข่งขันฟอร์มูลาวัน อัลบอนเซ็นสัญญาอยู่กับวิลเลียมส์อย่างน้อยจนสิ้นสุดฤดูกาล 2026

 ชีวิตช่วงต้นและชีวิตส่วนตัว 
อัลบอนเกิดในวันที่ 23 มีนาคม ค.ศ. 1996 ที่โรงพยาบาลพอร์ตแลนด์ ในนครเวสต์มินสเตอร์ ลอนดอน ประเทศอังกฤษ บิดาของเขาคือ ไนเจล อัลบอน เป็นอดีตนักแข่งรถชาวบริติชผู้เคยเข้าร่วมการแข่งขันบริติชทัวริงคาร์แชมเปียนชิปและพอร์เชอคาร์เรราคัป มารดาของเขาคือกัญญ์กมล เป็นชาวไทย อาของเขาคือ มาร์ก อัลบอน อดีตนักแข่งรถผู้เคยเข้าร่วมการแข่งขันหนึ่งรายการของอินเตอร์แนชันนัลฟอร์มูลา 3000

อัลบอนเติบโตที่เมืองบูเอส เทศมณฑลซัฟฟอล์ก พร้อมกับน้องชายชื่อลูกา และน้องสาวอีกสามคน ได้แก่ โคลอี โซอี และอลิเซีย อัลบอนศึกษาที่โรงเรียนอิปสวิช ก่อนจะออกจากโรงเรียนเพื่อเริ่มต้นอาชีพนักแข่งรถ เขายกให้ มิชชาเอล ชูมัคเคอร์ และ วาเลนตีโน รอสซี เป็นนักแข่งต้นแบบผู้มีอิทธิพลต่อเขาในวัยเด็ก

อัลบอนถือสองสัญชาติทั้งบริติชและไทย และแข่งรถโดยใช้ธงชาติไทย เขานับถือศาสนาพุทธ เขาและครอบครัวมีสัตว์เลี้ยงจำนวนหนึ่ง ซึ่งประกอบด้วยแมว สุนัข และม้า อัลบอนคบหากับ  นักกอล์ฟแอลพีจีเอชาวจีน อย่างเปิดเผยตั้งแต่ ค.ศ. 2019 ทั้งคู่ประกาศหมั้นกันในเดือนมกราคม ค.ศ. 2026

 สถิติการแข่งรถคาร์ต 
 สรุปอาชีพนักแข่งรถคาร์ต 
 ฤดูกาล รายการ ทีม อันดับ 2006 คาร์ตมาสเตอส์บริติชกรังด์ปรีซ์ — รุ่นคัมเมอร์คาเดต 1 ซูเปอร์วันแนชันนัลแชมเปียนชิป — รุ่นฮอนด้าคาเดต 1 ซูเปอร์วันแนชันนัลแชมเปียนชิป — รุ่นคัมเมอร์คาเดต 17 2007 ซูเปอร์วันแนชันนัลแชมเปียนชิป — รุ่นคัมเมอร์คาเดต 2 บริติชโอเพนแชมเปียนชิป — รุ่นฮอนด้าคาเดต 3 เอ็มเอสเอบริติชแชมเปียนชิป — รุ่นคาเดต 4 คาร์ตมาสเตอส์บริติชกรังด์ปรีซ์ — รุ่นคัมเมอร์คาเดต 6 2008 คาร์ตมาสเตอส์บริติชกรังด์ปรีซ์ — รุ่นเคเอฟทรี 1 บีอาร์ดีซีสตาส์ออฟทูมอร์โรวแชมเปียนชิป — รุ่นเคเอฟทรี 2 ซูเปอร์วันแนชันนัลแชมเปียนชิป — รุ่นเคเอฟทรี 3 2009 เคเอฟวินเทอร์ซีรีส์ — รุ่นเคเอฟทรี 1 ซูเปอร์วันแนชันนัลแชมเปียนชิป — รุ่นเคเอฟทรี 1 ฟอร์มูลาคาร์ตสตาส์ — รุ่นเคเอฟทรี 1 ดับเบิลยูเอสเคอินเตอร์แนชันนัลซีรีส์ — รุ่นเคเอฟทรี มิก แบร์เรตต์เรซซิง 5 2010 ซีไอเค-เอฟไอเอยูโรเปียนแชมเปียนชิป — รุ่นเคเอฟทรี อินเทรพิดไดรเวอร์โปรแกรม 1 ซีไอเค-เอฟไอเอเวิลด์คัป — รุ่นเคเอฟทรี 1 ดับเบิลยูเอสเคยูโรซีรีส์ — รุ่นเคเอฟทรี 2 เซาท์การ์ดาวินเทอร์คัป — รุ่นเคเอฟทรี 3 โมนาโกคาร์ตคัป — รุ่นเคเอฟทรี 4 โตรเฟโออันเดรอามาร์กุตตี — รุ่นเคเอฟทรี  2011 ซีไอเค-เอฟไอเอเวิลด์คัป — รุ่นเคเอฟวัน อินเทรพิดไดรเวอร์โปรแกรม 2 ดับเบิลยูเอสเคยูโรซีรีส์ — รุ่นเคเอฟวัน 2 เซาท์การ์ดาวินเทอร์คัป — รุ่นเคเอฟทู 4 ดับเบิลยูเอสเคซูเปอร์มาสเตอร์ซีรีส์ — รุ่นเคเอฟทู 10 แหล่งข้อมูล:

 สถิติการแข่งรถ 
 สรุปอาชีพนักแข่งรถ 
 ฤดูกาล รายการ ทีม แข่งขัน ชนะ   โพเดียม คะแนน อันดับ 2012 ฟอร์มูลาเรอโน 2.0 แอลปส์ เอปิกเรซซิง 14 0 0 0 0 26 16 ยูโรคัปฟอร์มูลาเรอโน 2.0 14 0 0 0 0 0 38 2013 ยูโรคัปฟอร์มูลาเรอโน 2.0 เคทีอาร์ 14 0 1 1 0 22 16 ฟอร์มูลาเรอโน 2.0 เอ็นอีซี 6 0 0 1 1 61 22 2014 ยูโรคัปฟอร์มูลาเรอโน 2.0 เคทีอาร์ 14 0 1 0 3 117 3 ฟอร์มูลาเรอโน 2.0 เอ็นอีซี 6 1 0 1 2 80 17 2015 เอฟไอเอฟอร์มูลาทรีชิงแชมป์ยุโรป ซิกเนเชอร์ 33 0 2 1 5 187 7 มาเก๊ากรังด์ปรีซ์ 1 0 0 0 0  13 2016 จีพีทรีซีรีส์ อาแอร์เตกรังด์ปรีซ์ 18 4 3 3 7 177 2 มาสเตอส์ออฟฟอร์มูลาทรี ไฮเทคจีพี 1 0 0 0 0  5 2017 เอฟไอเอฟอร์มูลาทูแชมเปียนชิป อาแอร์เตกรังด์ปรีซ์ 20 0 1 1 2 86 10 2018 เอฟไอเอฟอร์มูลาทูแชมเปียนชิป เดอาแอมแอ็ส 24 4 3 0 8 212 3 2019 ฟอร์มูลาวัน เรดบูลโตโรรอสโซฮอนด้า 12 0 0 0 0 92 8 แอสตันมาร์ตินเรดบูลเรซซิง 9 0 0 0 0 2020 ฟอร์มูลาวัน แอสตันมาร์ตินเรดบูลเรซซิง 17 0 0 0 2 105 7 2021 ด็อยท์เชอทูเรินวาเกินมาสเทิร์ส อัลฟาทอรีอาเอฟเฟกอร์เซ 14 1 1 3 4 130 6 ฟอร์มูลาวัน เรดบูลเรซซิงฮอนด้า นักขับทดสอบ/สำรอง สกูเดเรียอัลฟาทอรี 2022 ฟอร์มูลาวัน วิลเลียมส์เรซซิง 22 0 0 0 0 4 19 2023 ฟอร์มูลาวัน วิลเลียมส์เรซซิง 22 0 0 0 0 27 13 2024 ฟอร์มูลาวัน วิลเลียมส์เรซซิง 24 0 0 0 0 12 16 2025 ฟอร์มูลาวัน แอตลัสเซียนวิลเลียมส์เรซซิง 24 0 0 1 0 73 8 แหล่งข้อมูล:

 ผลการแข่งขันฟอร์มูลาวัน 
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 ฤดูกาล ผู้เข้าแข่งขัน แชสซี เครื่องยนต์ 1 2 3 4 5 6 7 8 9 10 11 12 13 14 15 16 17 18 19 20 21 22 23 24  คะแนน  เรดบูลโตโรรอสโซฮอนด้า สกูเดเรียโตโรรอสโซ เอสทีอาร์14 ฮอนด้า อาร์เอ619เอช 1.6 วี6 เทอร์โบ AUS BHR CHN AZE ESP MON CAN FRA AUT GBR GER HUN 8 92 แอสตันมาร์ตินเรดบูลเรซซิง เรดบูล อาร์บี15 BEL ITA SIN RUS JPN MEX USA BRA ABU  แอสตันมาร์ตินเรดบูลเรซซิง เรดบูล อาร์บี16 ฮอนด้า อาร์เอ620เอช 1.6 วี6 เทอร์โบ                     วิลเลียมส์เรซซิง วิลเลียมส์ เอฟดับเบิลยู44 เมอร์เซเดส-เอเอ็มจี เอฟ1 เอ็ม13 1.6 วี6 เทอร์โบ                          วิลเลียมส์เรซซิง วิลเลียมส์ เอฟดับเบิลยู45 เมอร์เซเดส-เอเอ็มจี เอฟ1 เอ็ม14 1.6 วี6 เทอร์โบ                          วิลเลียมส์เรซซิง วิลเลียมส์ เอฟดับเบิลยู46 เมอร์เซเดส-เอเอ็มจี เอฟ1 เอ็ม15 1.6 วี6 เทอร์โบ                            แอตลัสเซียนวิลเลียมส์เรซซิง วิลเลียมส์ เอฟดับเบิลยู47 เมอร์เซเดส-เอเอ็มจี เอฟ1 เอ็ม16 1.6 วี6 เทอร์โบ                           แหล่งข้อมูล:
 หมายเหตุ
  ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

 อ้างอิง 

 แหล่งข้อมูลอื่น 




หมวดหมู่:ชาวไทยเชื้อสายอังกฤษ
หมวดหมู่:ชาวอังกฤษเชื้อสายไทย
หมวดหมู่:นักแข่งรถชาวไทย
หมวดหมู่:นักแข่งรถชาวอังกฤษ
หมวดหมู่:นักแข่งรถสูตรหนึ่งชาวไทย
หมวดหมู่:นักกีฬาจากลอนดอน
หมวดหมู่:บุคคลจากเทศมณฑลซัฟฟอล์ก
หมวดหมู่:พุทธศาสนิกชนชาวไทย
หมวดหมู่:พุทธศาสนิกชนชาวอังกฤษ